Aurimas Gaidžiūnas

Aurimas Gaidžiūnas (g. 1967 m. gegužės 2 d. Skėmiuose, Radviliškio rajone) – technikas-mechanikas, verslininkas, Radviliškio rajono politikas, Lietuvos valstiečių ir žaliųjų sąjungos Radviliškio skyriaus pirmininkas.

2016 m. vienmandatėje rinkimų apygardoje išrinktas į LR Seimą,„Susipažinkite: mokslininkai, galvijų augintojai ir kiti naujojo Seimo nariai“. Delfi.lt. Nuoroda tikrinta 2021-05-12. 2020 m. nebuvo perrinktas.„Kokie kandidatai varžosi dėl Radviliškio rajono mero posto?“, radviliskionaujienos.lt. Nuoroda tikrinta 2021-05-12.

 Biografija 
Baigęs Skėmių aštuonmetę mokyklą, mokėsi Panevėžio hidromelioracijos technikume, kurį baigė 1984 m., įgijo techniko-mechaniko kvalifikaciją. Pirmoji darbovietė – Radviliškio melioracijos statybos valdyba. 1985–1987 m. atliko privalomąją karinę tarnybą. Grįžęs iš armijos, kurį laiką dirbo tuometiniame „Lenino“ kolūkyje žemės ūkio technikos eksploatacijos inžinieriumi. Vėliau įkūrė Vainiūnų agroservisą, dirbo dirbtuvių vedėju.

2000 m. įregistravo savo įmonę „Auridana“, kuriai vadovauja iki šiol. Įsigijęs nenaudojamas buvusio Baisogalos baseino patalpas, įkūrė sporto klubą „Auridana“ (yra šio klubo prezidentas).Geriausias komandos vadovas – Aurimas Gaidžiūnas

Nuo 2000 m. yra Lietuvos valstiečių ir žaliųjų sąjungos narys, nuo 2015 m. – šios sąjungos Radviliškio skyriaus pirmininkas. 2015 m. buvo išrinktas Radviliškio rajono savivaldybės tarybos nariu.

Yra trijų Baisogalos seniūnijos teritorijoje veikiančių bendruomenių: Baisogalos, Pakiršinio ir „Imantų“, narys, Baisogalos bendruomenės tarybos narys, Baisogalos seniūnaitis.

Žmona Danė, vaikai Justinas ir Žygimantas. Moka vokiečių, rusų kalbas. Pomėgiai: medžioklė, kelionės.Aurimas Gaidžiūnas . Kas yra kas Lietuvoje 2018. Nuoroda tikrinta 2021-05-12.

 Šaltiniai 

 Nuorodos 
 Aurimo Gaidžiūno biografija (vrk.lt)

Kategorija:Seimo nariai
Kategorija:Radviliškio politikai
Kategorija:Lietuvos verslininkai